เมื่อเดือน ก.ย.วันที่9เเต่หนูไปหาประมาณวันที่12ค่ะหนูโดนเเมวข่วนที่ขา มีเลือดออกไปร.พ.เเล้วเเต่เค้าบอกว่าไม่ฉุกเฉินเลยให้ไปอีกทีวันจันทร์ เเต่วันจันทร์หนูไม่ได้ไป หนูสังเกตอาการเเมวตัวนี้(ไม่ได้ขังไว้ในกรง)ครบ10วันมันก็ยังปกติดีค่ะ เเล้วเดือนต.ค.หนูก็โดนมันกัดค่ะ ที่นิ้วนางข้างขวามีเลือดออกค่ะ หนูก็ได้สังเกตอาการเเมวจนถึงตอนนี้เเมวตัวที่กัดเเล้วก็ข่วนหนูก็ยังปกติดีค่ะ(เเมวตัวเดียวกัน) หนูกังวลมากไม่รู้ว่าหนูจะเป็นอะไรมั้ย หนูสบายใจได้มั้ยคะ เเล้วถ้าหนูรู้สึกว่ามันมีอาการ เจ็บนิดๆค่ะหนูไม่รู้ว่าหนูกังวลจนคิดไปเองมั้ยเเต่พอไปจับๆที่เเผลก็ไม่เจ็บไม่อะไรเลยนะคะเเต่หนูไม่รู้ว่า ตรงเเผลหรือว่าตรงอื่นหนูเเยกไม่ออกค่ะ (เเผลทุกที่หาย ดีหมดเเล้วนะคะ) อย่างนี้หนูจะเป็นอะไรมั้ยคะ กังวลมากจริงๆค่ะ
สวัสดีค่ะ การโดนแมวข่วนในวันที่ 9 ก.ย. หากหลังจากนั้น 10 วัน แมวยังไม่ตาย ก็แสดงว่าแมวไม่ได้เป็นโรคพิษสุนัขบ้าในวันที่ข่วน ดังนั้น ก็จะไม่ติดเชื้อพิษสุนัขบ้ามาค่ะส่วนการที่โดนแมวกัดในเดือน ต.ค. ก็เช่นกัน หากหลังจากนั้น 10 วัน แมวยังไม่ตาย ก็แสดงว่าแมวไม่ได้เป็นโรคพิษสุนัขบ้าในวันที่กัด ดังนั้นก็ย่อมจะไม่ติดเชื้อพิษสุนัขบ้ามาค่ะสำหรับบาดแผลหากหายดีแล้ว ไม่ได้มีผิวหนังอักเสบบวมแดง เมื่อจับไปบริเวณแผลแล้วไม่เจ็บ ไม่ปวด ก็ถือว่าปกติดีค่ะ ดังนั้น ความรู้สึกเจ็บนิดๆ ที่แผล จึงไม่น่าใช่อาการที่น่ากังวลอะไร อาจเป็นความรู้สึกวิตกกังวล หรือเส้นประสาทอาจมีการทำงานผิดปกติชั่วคราว จากการที่เคยเป็นแผล และเส้นประสาทมีการซ่อมแซมตัวเอง แต่อาจซ่อมแซมได้ไม่สมบูรณ์ก็ได้ค่ะ ทั้งนี้ อาการดังกล่าว ไม่ใช่ลักษณะอาการของโรคพิษสุนัขบ้าด้วยค่ะ ไม่ต้องกังวลไปค่ะ